
   REPUBLIKA HRVATSKA 
TRGOVAČKI SUD U ZAGREBU
Zagreb, Amruševa 2/II						31-St-1635/16-9

U  I M E  R E P U B L I K E  H R V A T S K E 
R J E Š E N J E 

	TRGOVAČKI SUD U ZAGREBU po sucu Nadi Kraljić u postupku radi sklapanja predstečajne nagodbe, povodom prijedloga predlagatelja ZDENKO BANEK vl. obrta AUTOTAXI PRIJEVOZNIK BR. 1679, Zagreb, Herici 3, OIB: 32919776112  održanog ročišta radi odluke o prijedlogu za sklapanje predstečajne nagodbe dana 2. lipnja  2016.   godine 
r i j e š i o   j e 

	1. Odobrava se  sklopljena predstečajna nagodba kojom se dužnik ZDENKO BANEK vl. obrta AUTOTAXI PRIJEVOZNIK BR. 1679, Zagreb, Herici 3, OIB: 32919776112   vjerovnicima predstečajne nagodbe isplatiti iznose tražbina utvrđene u prihvaćenom planu financijskog restrukturiranja prema utvrđenim rokovima plaćanja po grupama vjerovnika počevši od dana potpisa predstečajne nagodbe pa nadalje:	

01. MINISTARSTVO FINANCIJA – POREZNA UPRAVA – OIB: 18683136487 – od iznosa utvrđene tražbine 198.142,41 kuna otpisuje se iznos od 63.847,82 kune, te se dužnik ZDENKO BANEK vl. obrta AUTOTAXI PRIJEVOZNIK BR. 1679, Zagreb, Herici 3, OIB: 32919776112  obvezuje iznos od 134.294,59 kuna otplatiti u dvije jednake mjesečne rate u iznosu od 67.147,30 kuna uz kamatu u visini od 4,5% godišnje počevši od dana pravomoćnosti sklopljene predstečajne nagodbe s time da mjesečna rata dospijeva 30-tog u mjesecu.	
2. 	Ova predstečajna  nagodba sukladno čl.66 st.2 Zakona o financijskom poslovanju i predstečajnoj nagodbi ima snagu ovršne isprave za sve vjerovnike čije su tražbine utvrđene i razlučne vjerovnike ako su se odrekli svog prava na odvojeno namirenje, te se na temelju nje može radi ostvarenja činidbe nakon dospjelosti obveze neposredno provesti prisilna ovrha.
Obrazloženje 

	Temeljem čl. 66 stavak 1 Zakona o financijskom poslovanju i predstečajnoj nagodbi (NN 108/12, 144/12 u daljnjem tekstu ZFPPN) dužnik je podnio sudu prijedlog za sklapanje predstečajne nagodbe. 
	Sukladno dostavljenim ispravama i provjerom podataka na web-stranici FINE utvrđeno je da su ispunjene pretpostavke za određivanje ročišta radi sklapanja predstečajne nagodbe. 
	Oglas s pozivom na ročište objavljen je sukladno zakonskim odredbama i pravovremeno. 
	Na ročištu za sklapanje predstečajne nagodbe održanom 30. svibnja 2016.  godine za sklapanje su pristanak dali dužnik i vjerovnici koji su prihvatili plan financijskog restrukturiranja u postupku predstečajne nagodbe kod FINE. 
 Kod FINE je plan financijskog restrukturiranja prihvaćen sa  100,00 %, svih glasova vjerovnika s utvrđenim tražbinama, a  s obzirom da je na ročištu održanom 30. svibnja 2016. godine svi vjerovnik koji je glasovao ZA u postupku predstečajne nagodbe prihvatio plan financijskog restrukturiranja nagodba je sklopljena sa 2/3 glasova vjerovnika potrebnih sukladno članku 63 ZFPPN.
Sud je utvrdio da je sukladno odredbi čl. 66 Zakona o financijskom poslovanju i predstečajnoj nagodbi sadržaj predložene predstečajne nagodbe u cijelosti istovjetan sa sadržajem prethodno kod FINE prihvaćenog plana financijskog restrukturiranja. Vjerovnici s pravom glasa su prihvatili sporazum o nagodbi koji je unijet na zapisnik i svojim potpisom prihvatili dopušteno sklapanje predstečajne nagodbe. Sadržaj nagodbe naveden je u cijelosti u izreci. Predstečajna nagodba može se pobijati tužbom. 
Temeljem naprijed navedenog, sukladno ZFPPN i odredbama Zakona o parničnom postupku čl. 321., 322 (NN 53/91, 91/92, 112/99, 88/01, 117/03, 88/05, 2/07, 84/08, 96/08, 123/08, 57/11 i 25/13) riješeno je kao u izreci. 

U Zagrebu, 2. lipnja 2016.   
									S U D A C 
									Nada Kraljić,v.r.

POUKA O PRAVNOM LIJEKU
Protiv ovog rješenja nezadovoljna stranka može uložiti žalbu Visokom Trgovačkom sudu RH u roku od 8 dana od dana primitka rješenja, a ulaže se putem ovog suda u 2 primjerka za sud i po 1 za svaku protivnu stranku

								Za točnost otpravka-ovl.službenik
Vinka Mihalinčić

